A Törvényszék (hatodik tanács) 2013. szeptember 13‑i ítélete –
Cixi Jiangnan Chemical Fiber és társai kontra Tanács
(T‑537/08. sz. ügy)
„Dömping – Kínából származó poliészter vágott szál behozatala – A dömpingellenes vámoknak a részleges időközi felülvizsgálatot követő fenntartása – Megsemmisítés iránti kereset – Közvetlen és személyében való érintettség – Elfogadhatóság – Egyenlő bánásmód és a hátrányos megkülönböztetés tilalma – A 384/96/EK rendelet 9. cikkének (5) bekezdése és 21. cikkének (1) bekezdése [jelenleg 1225/2009/EK rendelet 9. cikkének (5) bekezdése és 21. cikkének (1) bekezdése]”
1.                     Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Dömpingellenes vámokat megállapító rendelet – A rendeletben azonosított vagy az előkészítő vizsgálatok által érintett termelő vagy exportáló vállalkozások – Elfogadhatóság (EUMSZ 263. cikk, negyedik bekezdés; 893/2008 tanácsi rendelet) (vö. 22–29. pont)
2.                     Közös kereskedelempolitika – A dömpingmagatartásokkal szembeni védekezés – Az egyenlő bánásmód elve a különböző országokból származó behozatalok tekintetében – Ennek terjedelme olyan eltérő országokból származó termékek esetén, amelyek mind dömping tárgyát képezik, azonban egy részüket végleges vám felülvizsgálata iránti, míg más részüket előzetes vizsgálati eljárás érinti (az Általános Vám‑ és Kereskedelmi Egyezmény „1994‑es dömpingellenes megállapodás” VI. cikkének végrehajtásáról szóló megállapodás, 9.2. cikk; 384/96 tanácsi rendelet, 5. cikk, 9. cikk, (2) bekezdés és 5. cikk, 11. cikk, (3) bekezdés és 21. cikk, 428/2005 és 893/2008 tanácsi rendelet, 1225/2009 tanácsi rendelet, 5. cikk, 9. cikk, (2) bekezdés és 5. cikk, 11. cikk, (3) bekezdés és 21. cikk; 2007/430 bizottsági határozat) (vö. 41–45., 47–52. cikk)
Tárgy
A 384/96/EK rendelet (HL L 247., 1. o.; magyar nyelvű különkiadás 11. fejezet, 10. kötet, 45. o.) 11. cikkének (3) bekezdése szerinti részleges időközi felülvizsgálatot követően a Fehéroroszországból, a Kínai Népköztársaságból, Szaúd‑Arábiából és Koreából származó poliészter vágott szál behozatalára kivetett dömpingellenes vám fenntartásáról szóló, 2008. szeptember 10‑i 893/2008/EK tanácsi rendelet megsemmisítése iránti kérelem.
Rendelkező rész
1)
A Törvényszék a keresetet, amennyiben azt a Cixi Santai Chemical Fiber Co. Ltd, a Cixi Sansheng Chemical Fiber Co. Ltd, a NingBo Dafa Chemical Fiber Co. Ltd, a Zhejiang Waysun Chemical Fiber Co. Ltd és a Zhejiang Anshun Pettechs Fibre Co. Ltd nyújtotta be, mint elfogadhatatlant elutasítja.
2)
A Törvényszék a keresetet, amennyiben azt a Cixi Jiangnan Chemical Fiber Co. Ltd, a Jiangyin Changlong Chemical Fibre Co. Ltd és a Xiake Color Spinning Co. Ltd. nyújtotta be, mint megalapozatlant elutasítja.
3)
A Cixi Jiangnan Chemical Fiber, a Cixi Santai Chemical Fiber, a Cixi Sansheng Chemical Fiber, a Jiangyin Changlong Chemical Fibre, a NingBo Dafa Chemical Fiber, a Xiake Color Spinning, a Zhejiang Waysun Chemical Fiber és a Zhejiang Anshun Pettechs Fibre maguk viselik saját költségeiket, valamint egyetemlegesen viselik az Európai Unió Tanácsa részéről felmerült költségeket.
4)
Az Európai Bizottság maga viseli saját költségeit.